<classify> Ferdnanda Mbamila, Dar es Salaam Watu zaidi ya 400 wanatarajia kuhudhuria katikasikukuu ya Makumbusho dunianiIMD,yatakayofanyika katika Kijiji cha Makumbusho , jijiniDar es Salaam. Maadhimisho ya sikukuu hiyo hufanyika Mei 18 kila mwaka, huadhimishwa kwa kaulimbiu tofauti ambapo kwa mwaka huu kaulimbiu inasema makumbusho kitovu cha utamaduni. Akizungumzana waandishi wa habari jijini Dar es Salaam, leo Mei 16, Mkurugenzi Mkuu waMakumbusho ya Taifa, Profesa Audax Mabula amesema lengo la kuwa makumbushoduniani ni kuleta uelewa kwa umma kwambamakumbusho ni taasisi ambayo urithi wa utamaduni unahifadhiwa na utamaduni ni uhai wa nchi. Amesema utamaduniulio hai unabadilishana , unahuishwa na kurutubishwa na hivyo kuwa maelewano,ushirikiano na amanimiongoni mwa wananchi. Kamataasisi za makumbusho zina nguvu na uwezowa kuleta utengamano wa kiutamaduni nakisiasa na kujenga umoja wakitaifa,uzalendo na kuwafanya watuwathamini na kuhifadhi urithi wa utamaduni na asili kwa kizazihiki na kijacho,amesema. Amesema makumbusho zinaendelea kufanya kazi zake za misingi za utafiti, uhifadhi, kukusanya mikusanyiko na kuelimisha umma kwa njia ya maonesho, semina, machapisho na program za kielimu juu ya mambo yote yanayohusu urithi wa asili na kiutamaduni kwa lengo la kutoa elimu, kujifunza na kuburudisha. Amesema kwa sasa makumbusho duniani kote zina jukumu kubwa la kuihudumia jamii kuifanya kuufikia urithi wao wa utamaduni na asili. Profesa Mabula amesema pia katika kuadhimisha siku hiyo makumbusho ya taifa imeandaa tamasha la mama na mwana ambalo litahusisha wazazi na watoto wao kutembelea makumbusho na kujifunza juu ya urithi wao. Tamashala Mama na Mwana litajumuisha mambo yafuatayo, maandamano yatakayoanzia eneo labamaga au kwenda kijiji cha makumbushona maeneo mengine. Watoto na wazazi wao kucheza michezo mbali mbali ya asili, kujifunza kupika vyakula vya asili, kuruka kamba ,mdako, kombolela, kidalipo, , kuchora na michezo mingine mingi,amesema Profesa Mabula.  <topic>: KITAIFA 